CELEX: 62014CN0338
Language: fi
Date: 2014-07-14 00:00:00
Title: Asia C-338/14: Ennakkoratkaisupyyntö, jonka cour d'appel de Bruxelles (Belgia) on esittänyt 14.7.2014 – Quenon K. SPRL v. Citibank Belgium SA ja Metlife Insurance SA

29.9.2014   
            
            
               FI
            
            
               Euroopan unionin virallinen lehti
            
            
               C 339/8
            
         Ennakkoratkaisupyyntö, jonka cour d'appel de Bruxelles (Belgia) on esittänyt 14.7.2014 – Quenon K. SPRL v. Citibank Belgium SA ja Metlife Insurance SA
   (Asia C-338/14)
   2014/C 339/08
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d'appel de Bruxelles (Belgia)
   
      Pääasian asianosaiset
   
   
      Valittaja: Quenon K. SPRL
   
      Vastapuolet: Citibank Belgium SA ja Metlife Insurance SA
   
      Ennakkoratkaisukysymykset
   
   
               1)
            
            
               Onko jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY (1) 17 artiklaa tulkittava siten, että siinä sallitaan kansallisen lainsäätäjän säätää, että kauppaedustajalla on sopimuksen lakkaamisen jälkeen oikeus asiakaskuntahyvitykseen, jonka määrä vastaa enintään vuoden palkkioita, ja, jos hyvityksen määrä ei kata tosiasiallisesti aiheutunutta vahinkoa kokonaisuudessaan, vahingonkorvaukseen, jonka määrä vastaa tosiasiallisesti aiheutuneen vahingon määrän ja kyseisen hyvityksen välistä erotusta?
            
         
               2)
            
            
               Onko erityisesti direktiivin 17 artiklan 2 kohdan c alakohtaa tulkittava siten, että siinä asiakaskuntahyvitystä täydentävän vahingonkorvauksen saamisen edellytykseksi asetetaan päämiehen tekemän sellaisen sopimusrikkomuksen tai sopimukseen perustumatonta vahinkoa aiheuttavan virheen olemassaolo, joka on syy-yhteydessä vaadittuun vahingonkorvaukseen, ja sellaisen vahingon olemassaolo, joka on erillinen asiakaskuntahyvityksellä korjatusta vahingosta?
            
         
               3)
            
            
               Jos jälkimmäiseen kysymykseen vastataan myöntävästi, onko virheen oltava erillinen sopimuksen yksipuolisesta päättämisestä, kuten liian lyhyt irtisanomisaika, sellaisten irtisanomisajalta maksettavan palkkion korvaavan hyvityksen ja asiakaskuntahyvityksen myöntäminen, joiden määrä ei kata vahinkoa kokonaisuudessaan, päämiehen vastuulle luettavan vakavan syyn olemassaolo, sopimuksen päättämistä koskevan oikeuden väärinkäyttö tai muu laiminlyönti, kuten muun muassa markkinakäytäntöjen noudattamatta jättäminen?
            
         
      (1)  EYVL L 382, s. 17.